Source: http://monitorulneamt.ro/la-volei-o-etapa-saraca-pentru-echipele-nemtene/
Timestamp: 2018-12-11 19:54:49+00:00

Document:
La volei, o etapă săracă pentru echipele nemţene | Monitorul de Neamț și Roman
marți, 11 decembrie 2018 - 18:04:38
Acasă Actualitate La volei, o etapă săracă pentru echipele nemţene
■ voleibaliştii pietreni nu a avut replică în faţa adversarilor de la Unirea Dej ■ cu cinci înfrîngeri din tot atîtea jocuri, Municipalul este pe ultimul loc în A1 şi are în continuare mari probleme financiare ■ în divizia secundă, fetele de la CSM Unic au pierdut acasă cu 2:3 meciul cu gruparea din Voluntari ■
Nici week-end-ul trecut nu a fost unul productiv pentru echipele nemţene care evoluează în primele două eşaloane naţionale de volei. Din jocurile disputate pe teren propriu sîmbătă, 17 noiembrie, VCM Piatra Neamţ (A1, masculin) şi CSM Unic Piatra Neamţ (A2, seria Est) s-au ales cu un singur punct, cel obţinut de fete din disputa pierdută cu 2:3 în faţa echipei CSO 2005 Voluntari. În Liga Naţională de volei (A1), după etapa a VI-a, Volei Club Municipal s-a afundat şi mai mult în subsolul clasamentului, după înfrîngerea cu 0:3 suferită în jocul de la Polivalentă în faţa celor de la Unirea Dej. După circa o oră de joc, oaspeţii s-au impus fără probleme la 15, la 13 şi la 14, în timp ce elevii profesorului Dan Gavril au înregistrat a cincea înfrîngere şi rămîn pe ultimul loc al clasamentului, cu nici un punct şi un singur set cîştigat. În această rundă, s-au mai înregistrat rezultatele: Ştiinţa Explorări Baia Mare – CS Dinamo Bucureşti 1:3 ; SCMU Craiova – CSM Bucureşti 3:0; ACS Volei Municipal Zalău – CSM Arcada Galaţi 3:1. Duminică, 18 noiembrie, s-a disputat partida CS „U“ Cluj – CSA Steaua 2:3, iar CSM Cîmpia Turzii a stat în această etapă. În urma scorurilor înregistrate, echipele Municipal Zalău şi SCMU Craiova se detaşează în ierarhia primei divizii, lupta pentru titlul părînd se se ducă între aceste două formaţii. Pentru pietreni vremurile sînt în continuare extrem de grele. Municipalul este programat sîmbătă, 24 noiembrie, de la ora 19.00, cu meci în deplasare, la CSM Arcada Galaţi, dar gruparea pietreană are presiuni financiare cu mult mai mari decît cele sportive, fiind pusă în pericol chiar continuarea competiţiei. Runda a VII-a se va întinde pe parcursul a patru zile şi va fi deschisă vineri, 23 noiembrie cu înfruntarea dintre CSM Bucureşti şi ACS Volei Municipal Zalău (se va juca la Zalău). În afară de meciul Arcada Galaţi – Municipal Piatra Neamţ, sîmbătă, 24 noiembrie vor mai avea loc partidele: CS Unirea Dej – CS „U“ Cluj, CSM Cîmpia Turzii – Ştiinţa Explorări Baia Mare, iar luni, 26 noiembrie va fi duelul CS Dinamo Bucureşti – SCMU Craiova. CSA Steaua va sta etapa viitoare. În Divizia A2, feminin (Seria Est), fetele de la CSM Unic au pierdut cu 2:3 meciul disputat sîmbătă dimineaţă la Polivalenta 2 (sala mică) împotriva echipei CSO Voluntari. „Ca joc, au fost fluctuaţii destul de mari. S-a văzut şi faptul că cele de la Voluntari au ceva mai multă experienţă, joacă un pic mai repede ca noi. A fost 1:0 pentru Voluntari, apoi noi am revenit şi am condus la seturi cu 2:1, dar am pierdut setul IV la 22. Setul V l-am început bine, am avut 5:1, apoi am schimat terenurile la 8:6 pentru Voluntari şi, pe fondul lipsei noastre de experienţă, am pierdut jocul“, a menţionat antrenorul Rareş Gavril care în meciul de sîmbătă a utilizat următoarele jucătoare: Iulia Toma (coordonator), Sorana Gafu (universal), Cloşcă Raluca şi Yasmina Inimosu (centru), Magdalena Calmâş şi Elena Lăpuşneanu (extreme), Antonia Ioaniţoaea (libero). De menţionat că echipa pietreană are în componenţă jucătoare foarte tinere de 14 ani (Ioaniţoaea, Carmina, Irimia, Inimosu – ele evoluează şi în campionatul de cadete), sau de 18 ani, singura voleibalistă cu experienţă fiind Elena Lăpuşneanu (33 de ani – antrenor-jucător). „Ca obiectiv, dorim să ne clasăm la finalul sezonului regulat în primele patru, pentru a mai juca şi în faza următoare şi să mai acumulăm experienţă“, a mai menţionat antrenorul principal Rareş Gavril. În etapa a VI-a, s-au mai înregistrat rezultatele: Top Volei Constanţa – CS Medgidia 0:3; CSM Focşani – Rapid 0:3 şi Gloria Buzău – CTF Mihai I 3:0. Runda viitoare, sîmbătă, 24 noiembrie, CSM Unic va evolua în deplasare la CTF Mihai I Bucureşti, echipa clasată pe ultimul loc în ierarhia Seriei Est din A2.
Articolul precedentNaţionala U19 de futsal s-a antrenat la Polivalentă
Articolul următorNeamţ: Va ninge cel puţin pînă la jumătatea săptămînii

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM